
                 PARLAMENTUL  ROMÂNIEI

                     CAMERA DEPUTAŢILOR

	Comisia juridică, de  disciplină  şi imunităţi

Nr. 31/476 din 25.05.2009 

	               Comisia pentru administraţie publică,amenajarea teritoriului şi echilibru        ecologic 

Nr.26/429/12.05.2009


                                                                                                                 Pl-x  243/2009
RAPORT COMUN
asupra propunerii legislative  pentru modificarea şi completarea alineatului (2) al articolului 53 din Legea nr.215/2001, republicată, privind administraţia publică locală
                 În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru administraţie publică,amenajarea teritoriului şi echilibru ecologic,  au fost sesizate, spre dezbatere în fond, cu propunerea legislativă  pentru modificarea şi completarea alineatului (2) al articolului 53 din Legea nr.215/2001, republicată, privind administraţia publică locală, trimisă cu adresa nr. Pl-x 243 din 29 aprilie 2009 şi înregistrată cu nr.31/476, respectiv, cu nr.26/429 din 30 aprilie 2009. 
                 Potrivit prevederilor  art. 75 din Constituţia României, republicată şi ale art. 92 alin. (8) pct.2 din Regulamentul Camerei Deputaţilor, republicat, Camera Deputaţilor este prima Cameră sesizată.
 Propunerea legislativă are ca obiect de reglementare modificarea alin. (2) al art.53 din Legea administraţiei publice locale nr.215/2001, republicată, cu modificările şi completările ulterioare, în sensul alegerii delegatului sătesc cu majoritatea votului celor prezenţi şi eliminarea condiţiei referitoare la modul de constituire a adunării săteşti privind obligativitatea prezenţei la vot a reprezentantului fiecărei familii din satul care desemnează delegatul sătesc.             
               Guvernul, conform punctului de vedere transmis cu adresa nr.922/13.04.2009,  nu susţine adoptarea acestei iniţiative legislative, considerând că prin eliminarea acestei precizări se va diminua gradul de reprezentativitate al persoanelor cu drept de vot în cadrul adunării săteşti iar alegerea deputatului sătesc nu va mai răspunde necesităţii referitoare la reflectarea actului de voinţă a majorităţii cetăţenilor.

              Consiliul Legislativ,  prin avizul nr.231/25.03.2009, a avizat favorabil propunerea legislativă, cu observaţii şi propuneri.
                Comisia pentru drepturile omului, culte şi problemele minorităţilor naţionale a avizat negativ, conform avizului nr. Pl-x 243 din 6.05.2009.

                În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru administraţie publică,amenajarea teritoriului şi echilibru ecologic şi Comisia juridică, de disciplină şi imunităţi  au examinat proiectul de lege,  în şedinţe separate, în data de 12 mai şi, respectiv, 25 mai 2009.                                           
                La lucrări a participat, în calitate de invitat, din partea Ministerului Administraţiei şi Internelor, domnul Marin Pătuleanu - consilier.    
                La dezbateri au fost prezenţi 30 deputaţi din totalul de 31 membri ai Comisiei pentru administraţie publică,amenajarea teritoriului şi echilibru ecologic şi 14 deputaţi din totalul de 24 membri ai Comisiei juridice, de disciplină şi imunităţi.
                În urma dezbaterilor, membrii celor două Comisii au hotărât, cu majoritate  de voturi, să propună plenului Camerei Deputaţilor respingerea propunerii legislative pentru modificarea şi completarea alineatului (2) al articolului 53 din Legea nr.215/200, republicată,  privind administraţia publică locală, motivat de faptul că prin eliminarea prevederilor referitoare la modul de constituire a adunării săteşti din alineatul (2) al art.53 din Legea nr.215/2001, republicată, cu modificările şi completările ulterioare,  se va diminua gradul de reprezentativitate al persoanelor cu drept de vot în cadrul adunării săteşti, iar alegerea delegatului sătesc nu va mai răspunde necesităţii referitoare la reflectarea actului de voinţă a majorităţii cetăţenilor. 

                În raport cu obiectul şi conţinutul reglementării, proiectul de lege face parte din categoria legilor organice.
                               PREŞEDINTE ,                          PREŞEDINTE,        
                               Daniel BUDA                              Sulfina BARBU
                               SECRETAR,                                 SECRETAR,
                 Gabriel ANDRONACHE            Mihai Cristian APOSTOLACHE

      Red.
     Consilier Sofia Chelaru şi  Cecilia Păduroiu
     expert Monica Dima
PAGE  
2

_968672787.unknown

